open-index/open-wikipedia-markdown huggingface dataset:
Ernest Hope-Carson

**Ernest Hope-Carson** oli Yhdistyneen kuningaskunnan maavoimien everstiluutnantti. 

Hope-Carson johti muun muassa panssarivaunuosastoa Venäjän sisällissodassa muun muassa Luoteis-Venäjän armeijan puolella. Hänen Luoteis-Venäjän armeijaan liittynyt yksikkönsä muodostettiin heinäkuussa 1919 Swanagessa. Yksikkö saapui Tallinnaan yöllä 6. elokuuta 1919. Yksikköön kuului 22 upseeria ja 26 sotilasta. Hope-Carsonin yksikkö osallistui muun muassa Pulkovon taistelun. Myöhemmin hän toimi Pohjois-Venäjän interventioon liittyen pohjoisessa.

Palkitessaan Suomessa ja Baltiassa palvelleita kuningas Yrjö V myönsi Hope-Carsonille Distinguished Service Order -kunniamerkin vuonna 1920.

Hope-Carson selosti kokemuksiaan Venäjän sisällissodasta seitsemässä artikkelissa Royal Tank Corps Journal -julkaisussa vuonna 1927. Yhteenveto tapahtumista on julkaistu teoksessa *A Short History of The Royal Tank Corps* (Gale & Polden Ltd, Aldershot).

## Lähteet
* 

### Viitteet
Jenni Pääskysaari

**Jenni Pääskysaari** (s. 18. marraskuuta 1975 Vantaa) on suomalainen radio- ja televisiojuontaja, kirjailija ja toimittaja.

## Elämä ja ura

Vantaan Korsosta kotoisin oleva Pääsky­saari valmistui yli­oppilaaksi Kallion ilmaisu­taidon lukiosta, minkä jälkeen hän opiskeli radio­työtä Laajasalon opistossa. Hän tuli tunnetuksi radio­kanava Kiss FM:n aamu­juontajana 1990-luvun lopulla ja 2000-luvun alku­puolella yhdessä Tuomas Enbusken ja Henkka Hyppösen kanssa. Pääsky­saari on juontanut radiossa YleQ:lla vuosina 2004 ja 2006 sekä Yle Puheella vuonna 2014.

Pääsky­saari on työskennellyt myös televisiossa. Hän juonsi vuosina 2002–2004 TV 1:llä keskustelu­ohjelmaa *[[Yokotai]]* ensin Heikki Ali-Hokan ja myöhemmin Pekka Lehtisen kanssa ja vuosina 2011–2013 MTV3:lla keskustelu­ohjelmaa *[[Korkojen kera]]* yhdessä Vappu Pimiän kanssa. Pääsky­saari on juontanut muun muassa MTV3:n ohjelmaa *[[Ekotähdet]]*, jota esitettiin vuosina 2008–2009, saman kanavan ohjelmaa *[[Kadonneen jäljillä]]* kolme tuotanto­kautta vuodesta 2009, AVAn pari­suhde­aiheista keskustelu­ohjelmaa *[[11 tapaa jättää nainen]]*, jota esitettiin syksyllä 2012, ja MTV3:n musiikki­viihde­ohjelmaa *[[Pop’n’Roll]]*, jota on esitetty vuodesta 2015. Pääsky­saari käsi­kirjoittaa ja juontaa MTV3:n paneeli­ohjelmaa *[[Pitääkö olla huolissaan?|Pitääkö olla huolissaan?]]*, jonka esittäminen alkoi syksyllä 2016. Jenni Pääsky­saari on toiminut Ylen *[[SuomiLove]]n* juontajana ensin Mikko Leppi­lammen ja sitten Mikko Kuustosen kanssa. Hän on juontanut myös televisiosarjoja *[[Aarrepaja]]* (2021–) ja *[[Levyraati]]* (2024–).

Juontajan ja toimittajan töiden lisäksi Pääsky­saari on työskennellyt televisio-ohjelmien tuottajana ja käsi­kirjoittajana. Hänen käsi­kirjoittamiinsa ohjelmiin kuuluvat TV1:n keväällä 2013 esittämä *[[Totuus rakkaudesta]]* ja MTV3:lla syksystä 2014 esitetty *[[Posse (televisiosarja)|Posse]]*. Syksyllä 2013 hän oli yksi *[[Tanssii tähtien kanssa]]* -tuomareista MTV3:n esittämän ohjelman kahdeksannella tuotanto­kaudella. Syksyllä 2012 hän oli vierailevana tuomarina Nelosen esittämän *[[Dance (televisio-ohjelma)|Dancen]]* toisen tuotanto­kauden toisessa suorassa lähetyksessä.

Pääsky­saari on kirjoittanut Otavalle useita kirjoja, muun muassa kolme nuorten tieto­kirjaa ja romaanin *Mielen maantiede*.

## Yksityiselämä

Pääsky­saari on naimisissa entisen juontaja­kollegansa Henkka Hyppösen kanssa. Heillä on kolme tytärtä.

## Teokset

* 
* 
* 
* 
* 
* 
* 

## Lähteet

## Aiheesta muualla

*
Dmitri Nadjožnyi

**Dmitri Nikolajevitš Nadjožnyi** (; 5. marraskuuta (J: 24. lokakuuta) 1873 Nižni Novgorod, Venäjän keisarikunta – 22. syyskuuta 1945 Moskova, Neuvostoliitto) oli venäläinen ja myöhemmin neuvostoliittolainen kenraali, joka toimi komentajana ensimmäisessä maailmansodassa ja Venäjän sisällissodassa.

Nadjožnyi valmistui upseeriksi Pavlovin sotakoulusta 1894 ja suoritti Nikolain yleisesikunta-akatemian 1901. Hän osallistui Venäjän–Japanin sotaan ja oli 1913–1914 sotilasneuvonantajana Mongoliassa. Maailmansodan aikana hän toimi divisioonan- ja armeijakunnankomentajana ja yleni vuoteen 1917 mennessä kenraaliluutnantiksi. Lokakuussa 1917 Nadjožnyi nimitettiin Suomeen sijoitetun 42. armeijakunnan komentajaksi, missä tehtävässä hän oli myös Suomen sisällissodan aikana. Hän astui 1918 vapaaehtoisena uuden puna-armeijan palvelukseen. Venäjän sisällissodassa Nadjožnyi komensi marraskuusta 1918 helmikuuhun 1919 etelärintamaa ja sen jälkeen heinäkuuhun 1919 saakka länsirintamaa. Loka–marraskuussa 1919 hän komensi puna-armeijan 7. armeijaa, joka taisteli muun muassa Pohjois-Venäjän interventioon liittyen ympärysvaltoja vastaan pohjoisessa ja Nikolai Judenitšin komentamaa Luoteis-Venäjän armeijaa vastaan Petrogradin eteläpuolella.

Venäjän sisällissodan jälkeen Nadjožnyi oli puna-armeijassa muun muassa jalkaväen tarkastajana. Hän toimi luennoitsijana Frunzen sotilasakatemiassa 1926–1933 ja Kirovin sotilaslääketieteellisessä akatemiassa 1933–1941.

## Aiheesta muualla
*Дмитрий Николаевич Надёжный  Hronos
Pjotr Glazenap

**Pjotr Vladimirovitš (von) Glazenap** (; 1882–1951) toimi Luoteis-Venäjän armeijan toisena ja viimeisenä komentajana 28. marraskuuta 1919 – 21. tammikuuta 1920. Sitä ennen hän oli kunnostautunut pääasiassa syys-lokakuussa 1919 Pietaria vastaan suoritetun hyökkäyksen komentajana.
Kyyhkyprioni

**Kyyhkyprioni** (*Pachyptila desolata*) on ulappaliitäjien heimoon kuuluva ulappalintu. Sen elinympäristö käsittää Etelämannerta ympäröivät saaret, muun muassa Etelä-Georgia ja Eteläiset Sandwichsaaret, Scott Island, Aucklandsaaret, Heard ja McDonaldinsaaret sekä Crozetsaaret, Kerguelen ja Macquariensaari. Sen populaation koko on noin 50&nbsp;miljoonaa yksilöä. Lajista tunnetaan kolme alalajia. Johann Friedrich Gmelin kuvaili lajin holotyypin Kerguelenilta 1789.

## Lähteet
Zoltán Popovits

**Zoltán Popovits** (s. 17. maaliskuuta 1940 Eger, Unkari) on unkarilais-suomalainen kuvanveistäjä. Hän on Budapestin Moholy-Nagyn taideyliopiston kunniatohtori (2007).

Popovitsin perhe lähti Unkarista 1945 Etelä-Saksaan ja muutti myöhemmin Australian kautta Yhdysvaltoihin. Popovits opiskeli ensin Coloradon yliopistossa lentokonesuunnittelua ja sitten vuoteen 1963 arkkitehtuuria. Kuvanveistoa hän opiskeli 1963–1965 Kansas Cityn Art Institutessa. Hän tuli Fulbright-stipendillä Suomeen 1965 ja opiskeli Suomen Taideakatemian koulussa 1965–1966. Popovits jäi Suomeen, mutta on asunut 1990-luvun lopulta Unkarissa, ensin viisi vuotta vakituisesti ja sitten osittain. Vuodesta 1966 hän on pitänyt yksityisnäyttelyjä ja osallistunut ryhmänäyttelyihin niin Suomessa kuin ulkomaillakin.

Popovits on tehnyt Helsinkiin useita julkisia veistoksia, muun muassa Forumin kauppakeskukseen, Rahakamarintorille Länsi-Pasilaan ja Itäkeskukseen. Hän suunnitellut myös koruja Lapponia-korulle. Arabian vieraileva taiteilija Popovits oli 1969–1971.

## Julkisia teoksia
* Keidas, 1985, graniitti, Forumin kauppakeskus

## Lähteet

## Aiheesta muualla

*
Leveänokkaprioni

**Leveänokkaprioni** (*Pachyptila vittata*) on ulappaliitäjien heimoon kuuluva ulappalintu. Sen kaksiosainen elinympäristö käsittää Uuden-Seelannin Eteläsaaren eteläosan ja Chathamsaaret, sekä Etelä-Atlantin Tristan da Cunhan ja Goughin. Populaation koko on noin 15&nbsp;miljoonaa yksilöä. Johann Reinhold Forster kuvaili lajin holotyypin 1777.

## Lähteet
Atlanta Motor Speedway

**Atlanta Motor Speedway** (vuosina 1960–1990 **Atlanta International Speedway**) on moottorirata Yhdysvalloissa. Se sijaitsee Hamptonissa Georgian osavaltiossa Atlantan eteläpuolella. Radassa on ovaaliosuus, joka on 2,48 km pitkä. Rata avattiin vuonna 1960, ja sen katsojakapasiteetti on 124&nbsp;000 katsojaa.

Atlanta Motor Speedwaylla ajetaan NASCAR-sarjan kolmea luokkaa, ja aiemmin on ajettu muun muassa Champ Caria.

## Lähteet

## Aiheesta muualla

* Radan historiaa NASCAR.com-sivustolla
TELA

**TELA** tai **Tela** voi tarkoittaa seuraavia asioita:
* Työeläkevakuuttajat TELA
* Tela, kaupunki Hondurasissa
* tela koneiden osana
* maalaustela, maalaamisessa käytettävä tela
* ajoneuvoissa telat, joiden päällä on telaketju
Valtionpuisto

**Valtionpuisto** eli **kruununpuisto** oli alkuaan nimitys, joka tarkoitti sellaista valtionmaasta pelkästään valtion metsätalouden käyttöön erotettua aluetta, jolle ei saanut perustaa uudistiloja. Alkuperäisestä käyttötarkoituksesta luovuttiin melko pian, sillä vuoden 1886 metsälain muutoksen mukaan valtionpuistojakin voitiin luovuttaa asutukselle, mikäli asutus ei haitannut valtion metsätaloutta. Niihin voitiin perustaa kruununmetsätorppia ja vuokrapalstoja, jos niissä oli asutukseen ja maanviljelyyn sopivia alueita. Kruununpuisto on valtionpuistoa varhaisempi nimitys, jota käytti esimerkiksi 1800-luvun lainsäädäntö. Se kuuluu aikaan, jolloin valtionmetsiäkin kutsuttiin kruununmetsiksi.

Valtionpuistojen pinta-ala oli suurimmillaan 1916–1926, jolloin niitä oli noin 20 prosenttia valtionmetsien alasta. Valtionpuistoja ei perustettu enää vuoden 1921 jälkeen, jolloin ilmeni, että niitä oli käytettävä asutustoimintaan samoin kuin muutakin valtion maata. Ne eivät enää 1960-luvulla eronneet hallinnollisesti tai käytöltään mitenkään muista valtionmetsistä.

## Lähteet
Sininokkaprioni

**Sininokkaprioni** (*Pachyptila salvini*) on ulappaliitäjien heimoon kuuluva ulappalintu. Sen elinympäristö käsittää eteläisellä Intian valtamerellä sijaitsevat Amsterdamsaaren ja Île Saint-Paulin, joilla pesii alalaji *macgillivray*, sekä Prinssi Edwardin saaret ja Crozetsaaret, joilla nimialalaji *salvini* pesii. Sen populaation koko on noin 12&nbsp;miljoonaa yksilöä. Gregory Mathews kuvaili lajin holotyypin Marionsaarelta 1912.

## Lähteet
Paksunokkaprioni

**Paksunokkaprioni** (*Pachyptila crassirostris*) on ulappaliitäjien heimoon kuuluva ulappalintu. Sen elinympäristö käsittää Uudelle-Seelannille kuuluvat Snaressaaret, Chathamsaaret, Aucklandsaaret ja Bountysaaret, sekä Australialle kuuluvat Heard ja McDonaldinsaaret. Sen populaation koko on 150&nbsp;000–300&nbsp;000&nbsp;yksilöä. Lajista tunnetaan kaksi alalajia. Gregory Mathews kuvaili lajin holotyypin Bountysaarilta 1912.

## Lähteet
Kriketin Euroopan-liiga 2009

**Kriketin Euroopan liigassa** pelattiin vuonna 2009 divisioonat 3, 4 ja 5. 3. divisioona pelattiin Espanjassa 31.8. – 5.9. 4. divisioona Kyproksella 8.–13.9. ja 5. divisioona Korfussa, Kreikassa 7.–12.9.

## 3. divisioona

Israel nousi 2. divisioonaan voitettuaan karsinnoissa Kroatian 97/4/20.3 – **96**/9/36
Malta putosi 4. divisioonaan.

## 4. divisioona

Kypros nousi 3. divisioonaan 
Slovenia putosi 5. divisioonaan.

## 5. divisioona

Kreikka nousi 4. divisioonaan.

Ottelutuloksissa **lihavoitu** aloitti sisällä. Toisessa rivissä palot ja kolmannessa käytetyt syöttövuorot (overs).

## Katso myös

* Divisioonat ja Ranking

## Lähteet

* http://www.icc-europe.org/ECC/DATABASE/2009/TOURNAMENTS/EURODIV3/index.shtml
* http://www.icc-europe.org/ECC/DATABASE/2009/TOURNAMENTS/EURODIV4/index.shtml
* http://www.icc-europe.org/ECC/DATABASE/2009/TOURNAMENTS/EURODIV5/index.shtml
Pitkäsiipiviistäjä

**Pitkäsiipiviistäjä** (*Pterodroma macroptera*) on ulappaliitäjien heimoon kuuluva valtamerilintu. Sen elinympäristö käsittää Atlantin ja Intian valtameren eteläisiä saaria Tristan da Cunhasta Kerguelenille ja Lounais-Australiaan. Alalaji *gouldi* pesii Uuden-Seelannin Pohjoissaarella. Populaation koko on 1,5&nbsp;miljoonaa yksilöä. Andrew Smith kuvaili lajin holotyypin Afrikan eteläkärjen merialueelta 1840.

## Lähteet
Oskar Kallas

**Oskar Philipp Kallas** (25. lokakuuta 1868 Kaarma, Viro – 26. tammikuuta 1946 Tukholma, Ruotsi) oli virolainen diplomaatti, sekä kielen- ja kansanrunouden tutkija. Kallaksen puoliso vuodesta 1900 alkaen oli suomalainen kirjailija Aino Kallas..

Oskar Kallaksen vanhemmat olivat lukkari Mihkel Kallas ja Wilhelmine Allas. Nuorena Kallas auttoi Jakob Hurtia kokoamaan virolaisesta runouden kokoelman. Kallas opiskeli vuosina 1887–1892 Tarton yliopistossa klassillista filologiaa ja 1892–1893 Helsingin yliopistossa suomalais-ugrilaisia kieliä, ja vuonna 1901 hän väitteli filosofian tohtoriksi. Tartossa opiskellessaan hän oli aktiivinen virolaisissa nationalistisissa järjestöissä ja oli muun muassa tulevan Viron valtiopäämiehen Jaan Tõnissonin ystävä. He perustivat myöhemmin yhdessä Postimees-sanomalehden. Kallas oli Pietarin yliopiston dosenttina 1901–1903. Hän toimi vuodesta 1903 Postimees-lehden toimittajana ja Tarton lukion opettajana. Kallasista tuli 1906 juuri perustetun Tarton tyttökoulun rehtori. Hän oli vuonna 1909 mukana perustamassa Viron kansallismuseota. Kansatieteellisesti Kallas on tunnettu erityisesti lutsien ja leivujen tutkimuksesta. Viron itsenäistyttyä hän toimi Viron lähettiläänä Suomessa 1918–1922 ja Britanniassa 1922–1934 ja jäi tehtävästä eläkkeelle vuonna 1934. Neuvostoliiton miehitettyä Viron Kallas lähti perheineen pakoon Ruotsiin, jossa hän kuoli 26. tammikuuta 1946. Hänen tuhkansa on haudattu Helsinkiin.

Kallakset rakensivat Tarttoon (Raja 31a) huvilan, jossa he asuivat 1914–1918. Rakennus on yhä olemassa, huonokuntoisena. Rakennus on tyyliltään uusklassinen, ja sen suunnitteli suomalainen arkkitehti Walter Thomé. Sen omistaa rakennusyhtiö Nordecon.

## Teoksia
* *Die Wiederholungslieder der estnischen Volkspoesie 1, Folkloristische Untersuchung*, väitöskirja. Suomalais-ugrilaisen seuran toimituksia 16, 1. Finsk-ugriska sällskapet, Helsingfors 1901
* *Kraasna maarahvas*. Soome Kirjanduse Seltsi, Helsinki 1903
* *Virolaisten kansansävelmäin keräyksestä*. Helsinki 1921

## Lähteet
Masahiko Kimura

**Masahiko Kimura** (10. syyskuuta 1917 – 18. huhtikuuta 1993) oli japanilainen judoka, jota pidetään yhtenä kaikkien aikojen merkittävimmistä judokoista.

Kimurasta tuli vuonna 1935 nuorin 5. danin mustan vyön saanut judoka 18-vuotiaana. Hän kärsi urallaan ainoastaan neljä tappiota, jotka kaikki tulivat 1935. Hän voitti Japanin avoimen sarjan mestaruuden 1937 ja säilyi voittamattomana koko 13 vuoden uransa ajan. Kimura ryhtyi tämän jälkeen ammattilaispainijaksi ja -judokaksi. Hän voitti muun muassa kuuluisassa kutsuottelussa 1951 brasilialaisen jujutsun kehittäjän Hélio Gracien käyttämällä Gyaku Ude-Garami-käsilukkotekniikkaa. Tämän vuoksi tätä tekniikkaa kutsutaan brasilialaisessa jujutsussa nykyään Kimuraksi.  

Kimuran vyöarvoksi jäi 7. dan hänen riitauduttua Kōdōkanin kanssa muun muassa ammattilaispainijaksi ryhtymisen johdosta. Kimura kuoli keuhkosyöpään 75-vuotiaana.

## Lähteet
Ennakkopäätös

**Ennakkopäätös** tai **ennakkoratkaisu** eli **prejudikaatti** on ylimmän oikeusasteen antama tuomio tai päätös, joka antaa ohjeen siitä, miten tietty lainsoveltamiskysymys olisi vastaisuudessa ratkaistava. Ennakkopäätökset kuuluvat niin kutsuttuihin heikosti velvoittaviin oikeuslähteisiin, mutta suomalaisessa oikeuskäytännössä alemmat tuomioistuimet yleensä noudattavat korkeimman oikeuden linjaa.

Ennakkoratkaisut voidaan jakaa deklaratorisiin ja demonstratiivisiin. *Deklaratorinen prejudikaatti* voidaan rinnastaa lain säännöksiin, ja se on melko yksiselitteinen. *Demonstratiivinen prejudikaatti* ei niinkään anna yksiselitteistä ratkaisuohjetta, vaan siitä voidaan laintulkinnassa poimia seikkoja, joilla voi olla vastaisuudessa merkitystä, kun ratkaistaan samantyyppistä asiaa.

## Prosessioikeus
Ennakkopäätökseksi tai ennakkoratkaisuksi kutsutaan prosessioikeudessa ylimpien tuomioistuinten julkaisemia ratkaisuja, joilla on tarkoitus ohjata oikeuskäytäntöä vastaavissa tapauksissa. Esimerkiksi Suomen korkein oikeus myöntää suurimman osan valitusluvista ennakkopäätösperusteella, eli asiassa on tarkoitus antaa muita lainkäyttäjiä ohjaava päätös uudesta tai epäselvästä oikeuskysymyksestä. Ennakkopäätöksiä annetaan yleensä sellaisissa asioissa, joissa lait ja asetukset eivät anna selvää vastausta oikeuskysymykseen tai ne ovat sisällöltään tulkinnanvaraisia. 

Nykyisin myös korkeimman hallinto-oikeuden oikeus- ja hallintokäytäntöä ohjaavat päätökset ovat ennakkopäätöksiä. Ennakkopäätöksinä julkaistaan päätökset, joilla on merkitystä lain soveltamiselle muissa samanlaisissa tapauksissa tai joilla on muutoin yleistä merkitystä. 

## Lähteet
RE85

**RE85** (aiemmin Refuel) on St1 Oy:n valmistama liikenteen polttoaine Suomessa. Tuote sisältää suomalaisesta biojätteestä tehtyä etanolia yleensä 80–85&nbsp;% ja loput ovat bensiinin eri komponentteja, joilla varmistetaan muun muassa hyvä kylmäkäynnistyminen. E85-polttoainesekoituksissa on etanolia enintään 85 prosenttia, etanolipitoisuuden määrä vaihtelee raaka-aineiden saatavuuden mukaan. RE85-polttoaineessa alkoholipitoisuus voi vaihdella välillä 70-85 tilavuusprosentin välillä.

Suomalaisen raaka-ainepohjan ansioista tuotteelle on myönnetty Suomalaisen Työn Liiton Avainlipputunnus ja se on kehitetty Suomen oloihin sopivaksi yhteistyössä VTT:n kanssa.

## Päästöt ja soveltuvat ajoneuvot

RE85 vähentää fossiilisia CO<sub>2</sub>-päästöjä jopa 80%. Tuotetta ei voi käyttää tavallisissa bensiini- tai diesel-autoissa. Tuote soveltuu niin sanottuihin flexifuel-ajoneuvoihin. Auto on samanhintainen ja muutenkin samanlainen kuin vastaava bensiinimalli. Flexifuel-malleja myy Suomessa jo useampi automerkki. Vanhoihin bensiinimoottorilla varustettuihin ajoneuvoihin voidaan asentaa flexifuel-muutossarja, joka mahdollistaa etanolin käytön myös niissä.

## Jakelu

RE85:n jakelu aloitettiin pääkaupunkiseudulla 1. huhtikuuta 2009. Vuonna 2011 tuotteen jakelua laajennettiin valtakunnalliseksi, noin 30 asemalle. 

## Katso myös
*Bioetanoli

## Lähteet

## Aiheesta muualla

* RE85 - Jätepohjainen biopolttoaine St1:n sivustolla
* St1 RE85-asemahaku
Ohutnokkaprioni

**Ohutnokkaprioni** (*Pachyptila belcheri*) on ulappaliitäjien heimoon kuuluva ulappalintu. Laji elää pesintäajan ulkopuolella eteläisten merten ulapoilla. Sen pesimäpaikkoja ovat Isla Noir Chilen Tulimaan länsipuolella, Falklandsaaret, Crozetsaaret ja Kerguelen. Ohutnokkaprionin populaation koko on noin 7&nbsp;miljoonaa yksilöä. Gregory Mathews kuvaili lajin holotyypin Geelongista Victoriasta vuonna 1912.

## Lähteet
Valkovatsaviistäjä

**Valkovatsaviistäjä** (*Pterodroma incerta*) on ulappaliitäjien heimoon kuuluva valtamerilintu. Se elää Atlantin eteläosassa ja pesii vain Tristan da Cunhan saariryhmän Tristanin ja Goughin saarilla. Populaation koko on noin viisi miljoonaa yksilöä. Pesimäajan ulkopuolella valkovatsaviistäjät vaeltelevat eteläisellä Atlantilla Etelä-Amerikan ja Afrikan välillä. Hermann Schlegel kuvaili lajin holotyypin vuonna 1863.

## Lähteet
Scimitar

**Scimitar** tarkoittaa seuraavia asioita:
* Scimitar, Ubisoftin pelimoottori
*FV107 Scimitar, panssarivaunu

## Britannian kuninkaallinen laivasto
* HMS Scimitar (H21), Amiraliteetin S-luokan hävittäjä
* HMS Scimitar (P271), Scimitar-luokan partiovene
* HMS Scimitar (P284), Scimitar-luokan partiovene
* Supermarine Scimitar, laivaston ilmavoimien hävittäjäkone 1950&ndash;1960-luvuilla
Elizabeth Bishop

**Elizabeth Bishop** (8. helmikuuta 1911 Worcester, Massachusetts, Yhdysvallat – 6. lokakuuta 1979 Boston, Yhdysvallat) oli yhdysvaltalainen runoilija ja prosaisti. Hänelle myönnettiin vuonna 1956 runouden Pulitzer-palkinto. Häntä pidetään yhtenä 1900-luvun tärkeimmistä ja arvostetuimmista yhdysvaltalaisista runoilijoista

Bishopin lapsuus oli hankala, isä kuoli ja äidillä oli mielenterveyden ongelmia. Bishop valmistui Vassar Collegesta 1934. Hän asui 16 vuotta Brasiliassa, mikä näkyy runokokoelmassa *Questions of Travel* (1965). Hän sai Pulitzer-palkinnon teoksesta *Poems: North & South – A Cold Spring* (1955).

Bishopin runoja on julkaistu suomeksi kokoelmassa *[[Matkakysymyksiä]]*. Se sisältää kokonaan Bishopin viimeisen kokoelman *Geography III* ja lisäksi valikoiman runoja eri kokoelmista 1940-luvulta 1970-luvun loppuun.

## Suomennettu tuotanto
* *Matkakysymyksiä*; runot valikoinut ja suomentanut Helena Sinervo. WSOY 1997. 
* Ainoa taito, runo, suom. Risto Ahti. Antologiassa *Maailman runosydän*, toim. Hannu Tarmio ja Janne Tarmio, WSOY Helsinki 1998 

## Lähteet

## Aiheesta muualla
* Elizabeth Bishop Poetry Foundationin sivuilla 
* Open Yale Courses: Lecture on Elizabeth Bishop 
* Elizabeth Bishopin runoja Poemhunter.comissa 
* The Elizabeth Bishop Papers at Washington University in St. Louis
Hawaiian Airlines

**Hawaiian Airlines** (havaijiksi:*Hui Mokulele o Hawaiʻi*) on yhdysvaltalainen vuonna 1929 nimellä **Inter-Island Airways**  perustettu lentoyhtiö. Se on Havaijin osavaltion suurin ja Yhdysvaltain kolmanneksitoista suurin lentoyhtiö matkustajamäärillä mitattuna. Yhtiön laivasto koostuu Boeingin ja Airbusin koneista, joilla se lentää 19 kohteeseen manner-Yhdysvalloissa, Oseaniassa, Aasiassa ja Havaijilla.   

Hawaiian Airlinesin emoyhtiö  Alaska Air Group on listattu New Yorkin pörssiin Dow Jones indeksillä. Yhtiöllä oli vuoden 2009 lopussa 3&nbsp;844 työntekijää. Hawaiian Airlinesin liikevaihto oli vuonna 2009 noin 1,18 miljardia dollaria. Yhtiön pääkonttori sijaitsee Honolulussa. Vuonna 2023 Hawaiian Airlines ilmoitti, että se yhdistyy Alaska Airlinesin kanssa. Kauppa saatiin päätökseen syyskuussa 2024. Kumpikin lentoyhtiö jatkaa toimintaansa omalla nimellään.

## Laivasto

Laivaston keski-ikä tammikuussa 2023 on 11,5 vuotta.

## Lähteet

## Aiheesta muualla
*Yhtiön omat sivut
Valkopääviistäjä

**Valkopääviistäjä** (*Pterodroma lessonii*) on ulappaliitäjien heimoon kuuluva valtamerilintu. Sen elinympäristö käsittää Uuden-Seelannin alueen Macquariensaaren, Aucklandsaaren, Antipodisaaret ja mahdollisesti Campbellsaaret, sekä eteläisen Intian valtameren Crozetsaaret, Kerguelenin ja todennäköisesti myös Prinssi Edwardin saaret. Populaation koko on noin 600&nbsp;000 yksilöä. Prosper Garnot kuvaili lajin holotyypin 1826.

## Lähteet
Ned Washington

**Ned Washington** (15. elokuuta 1901 – 20. joulukuuta 1976) oli yhdysvaltalainen pop- ja elokuvamusiikin sanoittaja. Hän kirjoitti yhteistyökumppaneidensa kuten Victor Youngin ja Dmitri Tjomkinin kanssa lukuisia hittikappaleita ja sai uransa aikana 12 Oscar-ehdokkuutta voittaen palkinnon kolme kertaa.

## Ura

Washingtonin ura alkoi vuonna 1922 vaudeville-MC:nä. Myöhemmin hän alkoi toimia esiintyjien agenttina ja kirjoittaa lauluja. Ensimmäiset kappaleensa Washington sai näytelmään *Vanities of 1928*, ja ensimmäinen hitti tuli Victor Youngin säveltämästä ”Can’t We Talk It Over” -kappaleesta vuonna 1931. Youngista tuli Washingtonin uran pääyhteistyökumppani, ja nämä kirjoittivat yhdessä muun muassa standardeiksi muodostuneet kappaleet ”I Don't Stand a Ghost of a Chance with You” (1933), ”Stella by Starlight” (1944) ja ”My Foolish Heart” (1949).

Washington muutti vuonna 1934 Hollywoodiin ja sanoitti musiikkia MGM:n, Paramountin ja Disneyn elokuviin. Hollywoodissa syntyivät hänen suurimmat hittinsä; ensimmäisenä listoille nousi vuonna 1938 Hoagy Carmichaelin säveltämä ”The Nearness of You”. Vuoden 1940 elokuva *[[Pinocchio (elokuva)|Pinocchio]]* toi Washingtonille Oscar-palkinnot parhaasta musiikista ja parhaasta laulusta kappaleella ”When You Wish Upon a Star” (”Tähti toiveen toteuttaa”). Washington sanoitti musiikin myös elokuviin *[[Dumbo]]* (1941), *[[Kenelle kellot soivat (elokuva)|Kenelle kellot soivat]]* (1943), *[[Vihreän delfiinin maa]]* (1947) sekä *[[Leppymättömät]]* (1960).

Yhteistyössä Dmitri Tjomkinin kanssa Washington kirjoitti useita suursuosioon nousseita kappaleita. Vuoden 1952 elokuvaan *[[Sheriffi (elokuva)|Sheriffi]]* kirjoitettu kappale ”High Noon (Do Not Forsake Me, Oh My Darlin’)” toi kaksikolle parhaan laulun Oscar-palkinnon. Muita Tjomkinin ja Washingtonin hittejä olivat ”Return to Paradise”, ”The High and the Mighty” (molemmat 1954), ”Wild Is the Wind” (1956) sekä tunnusmusiikki tv-sarjaan *[[Lännen tie (televisiosarja)|Lännen tie]]* (*Rawhide*).

## Tunnettuja kappaleita
* ”I Don't Stand a Ghost of a Chance with You” (säv. Victor Young, 1932)
* ”When You Wish upon a Star” (säv. Leigh Harline, 1940)
* ”Stella by Starlight” (säv. Young, 1944)
* ”On Green Dolphin Street” (säv. Bronisław Kaper, 1947)
* ”My Foolish Heart” (säv. Young, 1950)
* ”High Noon (Do Not Forsake Me, Oh My Darlin’)” (säv. Dmitri Tjomkin, 1952)
* ”Rawhide” (säv. Tjomkin, 1958)

## Lähteet
Metro 2033 (videopeli)

**Metro 2033** on 4A Gamesin kehittämä ja THQ:n julkaisema ensimmäisen persoonan ammunta- ja selviytymiskauhupeli. Peli julkaistiin vuonna 2010 Microsoft Windowsille ja Xbox 360:lle sekä vuonna 2014 PlayStation 4:lle, Xbox Onelle, Linuxille ja OS X:lle. *Metro 2033* perustuu venäläiskirjailija Dmitri Gluhovskin samannimiseen tieteisromaaniin. 

Peli sai vuonna 2013 jatko-osan **'. Vuonna 2014 sarjan kaksi ensimmäistä osaa julkaistiin päivitettyinä ''Redux''-versioina.

== Pelaaminen ==
''Metro 2033'' yhdistää [[ammuntapeli|ammunta-]] ja [[hiiviskelypeli|hiiviskelykohtia]]. Missään vaiheessa hiiviskely ei kuitenkaan ole pakollista. Pelimaailma ei ole [[avoin pelimaailma|avoin]], vaan erittäin lineaarinen. Pelin tekoäly pystyy heittämään [[putkipommi|putkipommeja]], suojautumaan ja perääntymään pelaajan lähestyessä.

== Juoni ==
=== Hahmot ===
***Artyom** on pelin protagonisti. Hän syntyi hieman ennen ydinsotaa ja on asunut lähes koko elämänsä metrotunnelissa. Hänestä tulee tuorein jäsen sotilaiden joukkoon. Artyom kykenee kommunikoimaan Mustien kanssa.
***Miller** on sotilasarmeijan eversti ja johtaja.
***Ulman** on yksi armeijan ylempiarvoisimpia komentajia.
***Hunter** on parhaimpia ihmiskunnan sotilaita, Artyomin esikuva ja innoittaja seikkailulleen. Katoaa tehtävässä pelin alussa.
***Pavel** on Ulmanin tapaan ylempiarvoinen sotilas Metron armeijasta. Hän auttaa Artyomia etenemään vaunulla tunneleissa, ja räjäyttää itsensä ja mutatoituneita rottia pelastaakseen Artyomin.
***"Bourbon"** on alkoholisoitunut, pätevä sotilas, joka auttaa Artyomia eteenpäin tehtävässään. Hänet ammutaan.
***Khan''' on mystinen kulkuri, joka ilmaantuu Artyomin luo lähes heti Bourbonin kuoltua. Tietää paljon uuden maailman ilmiöistä.
### Tarina
Vuonna 2013 käytävä ydinsota tuhoaa miltei kaiken elollisen maapallolta ja muuttaa planeetan joutomaaksi aiheuttamalla ydintalven ja tekemällä ihmiselämän mahdottomaksi. Noin 40&nbsp;000 ihmistä onnistuu kuitenkin pakenemaan suojaan Moskovan metrotunneleihin. Vuoteen 2033 mennessä metrotunnelit ovat kehittyneet tuhansien ihmisten kodiksi.

Nuori 20-vuotias mies Artyom saa tehtäväkseen tuhota ihmiskunnan rippeiden suurimman uhan, Mustat (), jotka pystyvät vaikuttamaan ihmismieleen ja saamaan parhaimminkin varustetun sotilaan järjiltään. Artyomilla on kuitenkin harvinainen kyky saada yhteys Mustiin, ja hän lähtee ystäviensä avulla matkustamaan kohti Polista, metron keskusta, ja varoittamaan ihmisiä suuresta uhasta.

## Vastaanotto
Peli on saanut GameSpotin arvostelussa arvosanaksi 8.0/10.

## Lähteet

## Aiheesta muualla
*
Maksim Vasiljev

**Maksim Vladimirovitš Vasiljev** (, s. 31. tammikuuta 1987 Leningrad, Venäjän SFNT, Neuvostoliitto) on venäläinen jalkapalloilija, joka Venäjän 1. divisioonassa pelaavaa Baltika Kaliningradia. Hän on pelipaikaltaan keskuspuolustaja.

Vasiljev on pietarilaisen Smena-jalkapalloakatemian kasvatti. Ammattilaisurallaan hän on pelannut aiemmin Venäjän 2. divisioonan Volga Nižni Novgorodissa ja Valko-Venäjän korkeimman liigan Torpedo Žodinossa. Suomeen ja Jaroon hän saapui tammikuussa 2010, ja helmikuussa hän teki seuran kanssa kolmevuotisen sopimuksen.

## Lähteet

## Aiheesta muualla

* Maksim Vasiljevin esittely Jaron sivustolla 
* Maksim Vasiljevin esittely Veikkausliigan sivustolla
Street Drum Corps

**Street Drum Corps** on punkrock-perkussio-yhtye, joka on perustettu Los Angelesissa vuonna 2004. Yhtyeeseen kuuluvat Bobby Alt (laulu ja rummut), Adam Alt (rummut) sekä Frank Zummo (rummut). Yhtyeen livekokoonpanossa on mukana kitaristi Scott Zant.
Yhtye on julkaissut kaksi levyä ja kolmas levy julkaistaan vuoden 2010 loppukesällä/syksyllä.

Street Drum Corps -yhtyeellä on maailmanlaajuinen kannustusyhteisö Yell Squad. Maittan ja kielialueittain on perustettu omia Yell Squad -ryhmiä. Suomen kannattajajoukot kulkevat nimellä "Yell Squad Finland."

## Julkaisut
### Albumit
* Street Drum Corps (2006)
* We Are Machines (2008)

### Singlet
* Happy Christmas (War Is Over) (featuring Bert McCracken) (2005)
* Action! (2007)
* Knock Me Out (2010)

## Aiheesta muualla
* Yhtyeen viralliset kotisivut
* Yhtyeen MySpace sivu
Natalia Rodríguez

**Natalia Rodríguez Martínez** (s. 2. kesäkuuta 1979 Tarragona) on espanjalainen 1&nbsp;500 metrin juoksija.

Hän osallistui Sydneyn olympialaisiin 2000, muttei päässyt alkueristä jatkoon. Edmontonin MM-kilpailuissa 2001 hän oli kuudes, kuten myös Münchenin EM-kilpailuissa 2002. Pariisin MM-kilpailuissa 2003 hän jäi välieriin ja Budapestin sisäratojen MM-kilpailuissa 2004 alkueriin. Ateenan olympialaisissa 2004 hän oli kymmenes ja Helsingin MM-kilpailuissa 2005 kuudes.

Vuosilta 2006 ja 2007 häneltä ei löydy tilastotuloksia, mutta Pekingin olympialaisissa 2008 hän teki paluun arvokisoihin ollen kuudes. Ensimmäisen arvokisamitalinsa, hopeaa, hän sai Torinon sisäratojen EM-kilpailuissa 2009. Berliinin MM-kilpailuissa 2009 hän oli maalissa ensimmäisenä, mutta tuli hylätyksi Gelete Burkan kaatamisesta.

Dohan sisäratojen MM-kilpailuissa 2010 hän voitti jälleen hopeaa. Myöhemmin samana vuonna hän voitti pronssia Barcelonan EM-kilpailuissa ajalla 4.01,30. Daegun MM-kilpailuissa 2011 hän sai jälleen pronssia ajalla 4.05,87.

Rodríguez on voittanut Espanjan-mestaruuden 1&nbsp;500 metrillä ulkoradoilla vuosina 2000–2005, 2009–2010 ja 2012–2013 sekä sisäradoilla vuosina 2004, 2009–2010 ja 2013.

## Henkilökohtaiset ennätykset
:Lähde: IAAF

;Ulkoradat
*800 m 2.01,35 (2001)
*1 500 m 3.59,51 (2005, Espanjan ennätys)
*Maili 4.21,92 (2008)
*3 000 m 8.35,86 (2009)

;Sisäradat
*1 500 m 4.06,35 (2010)
*3 000 m 9.01,40 (2003)

## Lähteet
Windsor (Berkshire)

**Windsor** on noin  asukkaan kaupunki Berkshiren kreivikunnassa Kaakkois-Englannissa. Se sijaitsee Thamesin etelärannalla vastapäätä Etonin kaupunkia, Lontoosta länteen. Kaupunki kuuluu Windsorin ja Maidenheadin yhtenäishallintopiiriin eikä sillä ole kunnallista itsehallintoa (*unparished area*).

Windsorissa sijaitsee Windsorin linna, jota Ison-Britannian hallitsija käyttää yhtenä residenssinään. Old Windsorin kylä sijaitsee vajaat neljä kilometriä kaupungista etelään, minkä vuoksi kaupunkia kutsutaankin **New Windsoriksi**. 

Alueella on ollut roomalaista asutusta, ja saksit perustivat sinne linnoituksen. Nykyisen linnan kivimuureja alettiin rakentaa paaluvarustuksen sijaan 1100-luvun loppupuolella. Kuningas Henrik VI:n valtakaudella joen toiselle puolelle perustettiin Etonin koulu. Vuonna 1673 Windsorista Lontooseen avattiin postivaunureitti. Toisen maailmansodan aikana kaupunkia pommitettiin pahoin. Linnassa oli suuri tulipalo vuonna 1992.

## Ilmasto
Windsorissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 10&nbsp;°C ja keskimääräinen sademäärä 660 millimetriä. Heinäkuu on lämpimin kuukausi. Silloin vuorokauden keskilämpötila on noin 18&nbsp;°C. Viilein kuukausi on tammikuu, jolloin keskilämpötila on noin 3&nbsp;°C. Sateisin kuukausi on joulukuu, jolloin sataa keskimäärin noin 70 millimetriä. Helmikuu puolestaan on kuivin kuukausi. Silloin keskimääräinen sadanta on 39 millimetriä.

## Lähteet

## Aiheesta muualla
Kihuviistäjä

**Kihuviistäjä** (*Pterodroma solandri*) on ulappaliitäjien heimoon kuuluva valtamerilintu. Se pesii vain Australiaan kuuluvilla Lord Howella ja Norfolkinsaariin kuuluvalla Philip Islandilla. Populaation koko on noin 100&nbsp;000 yksilöä. Pesimäajan ulkopuolella laji vaeltelee Tyynenmeren keskiosissa. John Gould kuvaili lajin holotyypin Bassinsalmesta 1844.

## Lähteet
Laineviistäjä

**Laineviistäjä** (*Pterodroma ultima*) on ulappaliitäjien heimoon kuuluva valtamerilintu. Sen esiintymisalue käsittää eteläisellä Tyynellämerellä sijaitsevat Pitcairnin saariryhmän, Tuamotun saariston, Australsaaret, Gambiersaaret, Pääsiäissaaren, Sala y Gómezin sekä mahdollisesti myös Cookinsaaret ja Juan Fernándezin saaret. Robert Cushman Murphy kuvaili lajin holotyypin Oenon saarelta 1949.

## Lähteet
Karibianviistäjä

**Karibianviistäjä** (*Pterodroma hasitata*) on ulappaliitäjien heimoon kuuluva valtamerilintu. Sen elinympäristö käsittää varmuudella vain Hispaniolan saaren, jonka lisäksi Kuubassa pesinee pieni populaatio. Se on pesinyt Jamaikalla, Guadeloupella ja Martiniquella, mutta lienee niiltä hävinnyt. Heinrich Kuhl kuvaili lajin holotyypin 1820.

## Lähteet
American Le Mans Series -kausi 2004

**American Le Mans Series -kausi 2004** oli American Le Mans Series -sarjan kuudes kausi, joka alkoi 20. maaliskuuta 2004 ja päättyi 16. lokakuuta 2004 yhdeksän kilpailun jälkeen. Sarjan autot jaettiin neljään luokkaan: LMP1, LMP2, GTS ja GT.

## Kilpailukalenteri

## Kilpailujen voittajat

Yleiskilpailun voittaja **lihavoituna**.

## Tallien mestaruus

Pisteitä jaettiin kymmenelle parhaalle seuraavasti:
* 20-16-13-10-8-6-4-3-2-1
Poikkeuksena oli Montereyn neljän tunnin kisa, jossa pisteet jaettiin seuraavasti:
* 23-19-16-13-11-9-7-6-5-4
Sebringin 12 tunnin ajossa Petit Le Mansissa pisteet jaettiin seuraavasti:
* 26-22-19-16-14-12-10-9-8-7

Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.

### LMP1-tulokset

### LMP2-tulokset

### GTS-tulokset

### GT-tulokset

## Aiheesta muualla
* American Le Mans Series -sarjan kotisivut
Etyylipropionaatti

**Etyylipropionaatti** eli **etyylipropanaatti** (CH3CH2COOCH2CH3) on propaanihapon ja etanolin esteri. Se on väritöntä veteen niukasti liukenevaa nestettä, mutta liukenee kaikissa suhteissa etanoliin ja dietyylieetteriin sekä näitä vähäisemmässä määrin asetoniin. Sillä on ananaksen tai rommin kaltainen tuoksu ja sitä esiintyy eräissä hedelmissä ja alkoholijuomissa. Etyylipropionaattia käytetään muun muassa liuottimena. Yhdistettä esiintyy myös kukkien tuoksuissa ja semiokemikaalina eliöiden viestinnässä.

## Valmistus
Etyylipropionaattia voidaan valmistaa teollisesti korkeassa paineessa ja 180–300&nbsp;°C lämpötilassa Käyttäen lähtöaineina eteeniä, hiilimonoksidia ja etanolia. Katalyyttinä voidaan käyttää koboltin, nikkelin tai raudan halogeeniyhdisteitä. Metalleita suurin katalyyttinen aktiivisuus on koboltilla.

Etyylipropionaattia voidaan valmistaa myös käyttämällä hyväksi *[[Bacillus coagulans]]* -bakteerin lipaasientsyymiä. Entsyymi katalysoi etanolin ja propaanihapon esteröitymisreaktiota hydrogeelialustalla. Menetelmällä on päästy jopa yli 80% esteröitymiseen.

## Käyttö
Etyylipropionaattia voidaan käytetään elintarvikkeissa ja hajusteissa sen hedelmäisen tuoksun vuoksi.

Etyylipropionaattia voidaan käyttää muiden yhdisteiden, kuten lääke- ja väriaineiden valmistukseen. Se liuottaa selluloosaestereitä ja monia vahoja, joten sitä käytetään myös liuottimena.

## Katso myös
*Propionaatti
*Metyylipropionaatti 
*Propyylipropionaatti

## Lähteet

## Aiheesta muualla
*Human Metabolome Database (HMDB): Ethyl propionate 
*Food Component Database (FooDB): Ethyl propionate 
*ChemBlink: Ethyl propionate 
*Pherobase: Floral Compound - ethyl propionate 
*Pherobase: Semiochemical - ethyl propionate
Chilenviistäjä

**Chilenviistäjä** (*Pterodroma externa*) on ulappaliitäjien heimoon kuuluva Chilen kotoperäinen valtamerilintu. Se pesii vain Juan Fernándezin saariin kuuluvalla Alejandro Selkirkin saarella. Populaation koko on noin kolme&nbsp;miljoonaa yksilöä. Osbert Salvin kuvaili lajin holotyypin Juan Fernándezin saarilta 1875.

Chilenviistäjän  päälaki ja niska ovat tumman harmaat. Selkä ja siivet ovat ruskehtavan harmaat ja yläselässä on suomukuviointia. Rinta ja vatsa ovat valkoiset. Se liikkuu useimmiten yksin ulapalla ja vain pesii rannikon läheisyydessä. Chilenviistäjän ravintoa ovat kalat. Kantaa uhkaavat vieraslajit, esimerkiksi kissat ja rotat.   

## Lähteet
Kriketin Euroopan-liiga 2008

**Kriketin Euroopan-liigassa** pelattiin vuonna 2008 1. ja 2.divisioonassa.

## 1. divisioona
1.divisioona pelattiin 25-31. heinäkuuta Dublinissa, Irlannissa. Kotijoukkue Irlanti voitti turnauksen. Norja putosi 2. divisioonaan, mutta sai kuitenkin paikan maailmanliigan 6.divisioonassa.

## 2. divisioona
2.divisioona pelattiin 18-23. elokuuta Guernseyssa. Turnauksen voitti Jersey, joka pääsi myöhemmin karsimaan paikasta 1.divisioonaan jonne nousikin. Sarjan kakkonen ja kolmonen, Guernsey ja Gibraltar saivat paikan Kriketin maailmanliigan 7.divisioonassa.

## Lähteet

* http://www.icc-europe.org/ECC/DATABASE/2008/TOURNAMENTS/EURODIV1/index.shtml 
* http://www.icc-europe.org/ECC/DATABASE/2008/TOURNAMENTS/EURODIV2/index.shtml
August Leonard Furuhjelm

**August Leonard Furuhjelm** (21. syyskuuta 1846 Hauho – 18. toukokuuta 1908 Kalvola) oli suomalainen opettaja ja ruotsin kielellä kirjoittanut kirjailija.

Furuhjelmin vanhemmat olivat Carl Emil Furuhjelm ja Margareta Charlotta Gripenberg. Hän toimi englannin kielen opettajana Helsingissä muun muassa polyteknillisessä opistossa, merikoulussa ja ruotsalaisessa reaalilyseossa.

## Teoksia
* *Verldens gång : en teckning ur lifvet*.   G. W. Edlund, Helsingfors 1872
* *Frauenburg : dramatisk dikt i fem akter*.   Helsingfors 1875
* *English readingbook for senior classes*.   Olan, Tammerfors 1887
* *Englantilaista kauppakirjeenvaihtoa ynnä sanaluettelo; osaksi H. P. Shelton'in ja J. A. Afzelius'en mukaan suomenkielisiä kauppakouluja varten toimitettu*.      Otava 1896

## Lähteet
* 
* Furuhjelmin perhetiedot 
* Uutinen Furuhjelmin kuolemasta, Uusi Suometar no 116 21.05.1908 s. 3 (Historiallinen sanomalehtiarkisto)
Elias Koskimies

**Elias Koskimies** (s. 6. tammikuuta 1974 Outokumpu) on suomalainen elokuvaohjaaja, käsikirjoittaja ja kirjailija. Hänen käsikirjoituksistaan on herättänyt keskustelua *[[Presidentin kanslia (televisiosarja)|Presidentin kanslia]]* -satiiri, jossa hän oli myös ohjaajana. Lyhytelokuva *[[I've Only Just Begun]]* on saanut ulkomaisia palkintoja.

## Ohjaus-, käsikirjoitus- ja tuotantotöitä
* *[[Popstars]]* (2002), käsikirjoitus
* *[[W-tyyli]]* (2003), apulaistuottaja
* *[[Suomen Robinson]]* (2005, 2. kausi), käsikirjoitus
* *[[Sillä silmällä]]* (2005), käsikirjoitus (10 jaksoa) ja ohjaus (8 jaksoa)
* *[[Tasavallan presidentti (televisiosarja)|Tasavallan presidentti]]* (2007), ohjaus
* *[[K-70]]* (2008), käsikirjoitus (8 jaksoa)
* *[[Tanssii tähtien kanssa]]* (2007–2008), ohjaus (8 jaksoa), tosi-tv-osuuksien tuottaja
* *[[Presidentin kanslia (televisiosarja)|Presidentin kanslia]]* (2008–2009), käsikirjoitus ja ohjaus
* *[[Päivät kuin unta (lyhytelokuva)|Päivät kuin unta]]* (YLE Kotikatsomo 29.3.2010), käsikirjoitus ja ohjaus
* *[[Toisenlaiset frendit]]* (2010–2011), käsikirjoitus
* *[[Likainen pommi (elokuva)|Likainen pommi]]* (2011), käsikirjoitus ja ohjaus
* *[[Villa Helena]]* (2011), ohjaus
* *[[I've Only Just Begun]]* -lyhytelokuva (2012)
* *[[Kekkonen tulee!]]* (2013), käsikirjoitus
* *[[Kaappari (elokuva)|Kaappari]]* (2013), käsikirjoitus

Lisäksi Koskimies on toiminut muun muassa *[[Uutisvuoto|Uutisvuodon]]* käsikirjoitusryhmässä (2002–2004), ollut luomassa Formaatti-Finlandialla palkittua *[[Äidit ja tyttäret]]* -televisioformaattia ja esiintynyt sivuroolissa *[[Uutishuone]]*-televisiosarjassa. Oulun musiikkivideofestivaalien yhteydessä Koskimies on toiminut Pumpeligaalan ohjaajana (mm. 2000) ja tuomariston jäsenenä (2008).

## Mainoksia, trailereita ja musiikkivideoita
Koskimiehen ohjaamia/tuottamia mainoksia, trailereita ja musiikkivideoita:
* Elisa, Lukija (2011)
* Evita-lehti (2012)
* Vaasan Ruispalat "Juuri Se Oikea" -musikaalimainos (2012)
* Costume-lehti, fashion film (2012)
* Costume-lehti, teaserit (2012)
* Kuppilat Kuntoon! -ohjelmatrailer (2012)
* Pakko tanssia -ohjelmatrailer (2012)
* Jesse Kaikuranta, Järjetön Rakkaus -musiikkivideo (2012)
* Krista Siegfrids, *[[Marry Me]]* -musiikkivideo
*Hanuri, Antti Tuisku -musiikkivideo (2017), ohjaus
*Valittu Kansa, Antti Tuisku -musiikkivideo (2020), tuottaja

Mainostuotantoyhtiönä OY Directors Guild AB; poikkeuksena Pakko tanssia -trailer, jonka tuotantoyhtiö Metronome Film & Television.

## Palkintoja ja ehdokkuuksia
* *[[Likainen pommi (elokuva)|Likainen pommi]]*: kolme Jussi-ehdokkuutta vuonna 2012 (kuvaus, leikkaus, äänisuunnittelu)
* *[[I've Only Just Begun]]*: Paras kuvaus, International Film Festival Manhattan, 2012. Paras lyhytelokuva, Merinka Queer Film Festival, Serbia, 2012. Vuoden kotimainen elokuva, QX Gay Gaala 2014.

## Yksityiselämä
Koskimies on homoseksuaali.

## Kirjallisia teoksia
* *Korusähkeitä*, lyhytproosaa, Gummerus 2010, 
* *Ihmepoika*, romaani, Gummerus 2014, 

## Lähteet

## Aiheesta muualla
* 
* Tahraton kieli, Elias Koskimies, Elias Koskimiehen haastattelu Image-lehti, elokuu 2011.
Sara Bernat

**Sara Bernat** (s. 8. maaliskuuta 1976) on espanjalainen pornonäyttelijä. Hänen aktiivinen uransa kesti vuodesta 1997 vuoteen 2003. Hänet palkittiin FICEB:n parhaan espanjalaisen naisnäyttelijän Ninfa-palkinnolla vuonna 2000. Hän oli myös ehdolla AVN-palkinnon saajaksi vuonna 2002 parhaasta ryhmäseksikohtauksesta videolla. 

## Lähteet

## Aiheesta muualla
*
Alaston kaupunki

**Alaston kaupunki** (*The Naked City*) on Jules Dassinin ohjaama yhdysvaltalainen rikoselokuva vuodelta 1948. Siinä seurataan New York Cityn poliisia kuuden päivän ajan, kun he tutkivat murhatapausta.

Elokuvaklassikko *Alaston kaupunki* kuvattiin New Yorkissa aidoilla tapahtumapaikoilla, ja elokuvan realistisella ja tällä niin sanotulla puolidokumenttimaisella kerrontatavalla on ollut suuri vaikutus poliisielokuvan ja myös televisiosarjojen syntyyn ja kehitykseen. Idean pohjalta tehtiin televisiosarjaa 1958–1963. Se oli Edvin Laineen ohjaaman suomalaisen elokuvan *[[Yhden yön hinta]]* (1952) esikuva.

Tarinassa tutkitaan mannekiinin murhaa, johon liittyy laitapuolen väkeä ja rikkaita.

## Näyttelijät

## Palkinnot
Elokuva sai Oscar-palkinnot:
*paras mustavalkokuvaus – William H. Daniels
*paras leikkaus – Paul Weatherwax

Elokuva on vuonna 2007 valittu amerikkalaisten klassikkoelokuvien luetteloon National Film Registryyn.

## Lähteet
*

### Viitteet

## Aiheesta muualla
*
Outi Ikonen

**Outi Ikonen** (s. 1974) on suomalainen kirjailija. Hän on toiminut *[[Salatut elämät|Salattujen elämien]]* ja *[[Käenpesä]]n* käsikirjoittajana. Ikonen on kirjoittanut Salatut elämät -kirjasarjan kirjat *[[Ami ja ensirakkaus]]*, *[[Annika ja Amerikan unelma]]*, *[[Ken ja Sauli – kaukana kotoa]]* ja *[[Salla ja haaveiden kaupunki]]*.

## Lähteet
* WSOY: Outi Ikonen
Matti Rinta

**Matti Rinta** (25. huhtikuuta 1871 Isokyrö – 5. tammikuuta 1908 Kangasala) oli suomalainen kansakoulunopettaja ja kirjailija.

Rinta toimi viimeksi Kangasalan kirkonkylän koulun opettajana.

## Teoksia
* *Kertomuksia Etelä-Pohjanmaalta*.    Otava 1893

## Lähteet
* 
* Uutinen Rinnan kuolemasta, Tampereen Sanomat no 7 11.01.1908 s. 2 (Historiallinen sanomalehtiarkisto)
Maininkiviistäjä

**Maininkiviistäjä** (*Pterodroma neglecta*) on ulappaliitäjien heimoon kuuluva valtamerilintu. Sen elinympäristö käsittää Tyynenmeren etelä- ja itäosia. Alalaji *juana* pesii Chilen Juan Fernándezin saarilla, ja nimialalaji *neglecta* Lord Howelta ja Kermadecsaarilta Pääsiäissaarille. Populaation koko on 150&nbsp;000–200&nbsp;000&nbsp;yksilöä. Hermann Schlegel kuvaili lajin holotyypin Raoulsaarelta Kermadecsaarilta 1863.

## Lähteet
Kukkosi

**Kukkosi** (, vatjaksi *Kukkuzi*) on Suuren-Lutskan kunnassa Venäjällä sijaitseva kylä. Kylä sijaitsee Laukaanjoen itäpuolella sen sivujoen Tšornajan suuhun muodostuneen lahdekkeen rannalla. Ensimmäinen maininta kylästä on vuodelta 1684, jolloin siitä käytettiin nimitystä *Kuckus*. Vuonna 1848 kylässä asui 319 asukasta ja vuonna 1901 kylässä oli 120 taloa. Kylän alkuperäiset asukkaat ovat vatjalaisia ja inkeroisia. Kylässä puhuttiin Kukkosin murretta, joka luokitellaan yleensä vatjan kielen murteeksi, mutta joidenkin mielestä se on lähempänä inkeroista.

## Lähteet
Ksenija Ryžova

**Ksenija Olegovna Ryžova** (, o.s. **Vdovina** (Вдовина), s. 19. huhtikuuta 1987 Lipetsk) on venäläinen pikajuoksija.

Ryžova kuului Venäjän kultajoukkueeseen alle 23-vuotiaiden EM-kilpailuissa 4&nbsp;×&nbsp;100 metrin viestijuoksussa Debrecenissä 2007 ja 4&nbsp;×&nbsp;400 metrin viestijuoksussa Kaunasissa 2009. Dohan sisäratojen MM-kilpailuissa 2010 hän voitti hopeaa 4&nbsp;×&nbsp;400 metrin viestijuoksussa yhdessä Svetlana Pospelovan, Natalja Nazarovan ja Tatjana Firovan kanssa. Pariisin sisäratojen EM-kilpailuissa 2011 hän juoksi toisen osuuden Venäjän kultajoukkueessa 4&nbsp;×&nbsp;400 metrin viestissä. Daegun MM-kilpailuissa 2011 hän juoksi alkuerissä 4&nbsp;×&nbsp;400 metrin viestissä. Toisella kokoonpanolla loppukilpailussa juossut joukkue sai pronssia.

Ryžova juoksi Moskovan MM-kilpailuissa 2013 kolmannen osuuden kultaa voittaneessa Venäjän 4&nbsp;×&nbsp;400 metrin viestijoukkueessa. 400 metrillä hän sijoittui seitsemänneksi. Sopotin sisäratojen MM-kilpailuissa 2014 hän selviytyi 400 metrillä välieriin ja juoksi 4&nbsp;×&nbsp;400 metrin viestissä neljänneksi sijoittuneessa Venäjän joukkueessa. Hän kuitenkin antoi Sopotissa positiivisen dopingnäytteen ja hänen tuloksensa hylättiin ja hän sai yhdeksän kuukauden kilpailukiellon ajalle 1.4.2014–31.12.2014.

## Henkilökohtaiset ennätykset
:Lähde: IAAF

;Ulkoradat
*100 m: 11,27 (2015)
*200 m: 22,91 (2010)
*400 m: 49,80 (2013)

;Sisäradat
*60 m: 7,26 (2015)
*200 m: 23,36 (2015)
*300 m: 36,88 (2010)
*400 m: 51,03 (2014)

## Lähteet
Brescello

**Brescello** on kunta Reggio Emilian maakunnassa Italiassa Pojoen laaksossa. 

*[[Isä Camillo]]* -elokuvat kuvattiin Brescellossa, jossa on myös niille omistettu museo.

## Historia
### Antiikki

Kaupunki sai alkunsa antiikin aikana, jolloin se tunnettiin latinankielisellä nimellä *Brixellum*. Plinius vanhempi kutsuu sitä *[[colonia]]ksi* eli roomalaiseksi sotilassiirtokunnaksi, mutta tästä ei tiedetä enempää. Myöhäisantiikin aikana se mainitaan *[[municipium]]ina*.

### Myöhempi historia

Varhaiskeskiajalla bysanttilaisella ja langobardikuninkaiden aikana paikka esiintyy vahvana linnakkeena. Kaupunki tuhoutui tuolloin, mutta se elpyi 900-luvulla.

Myöhemmin Brescello oli muun muassa Parman ja Venetsian alaisuudessa. Alfonso II d’Este linnoitti kaupungin vuonna 1553 viisikulmaisilla muureilla, jotka tuhottiin vuonna 1703.

## Lähteet

## Aiheesta muualla
Brixellum

**Brixellum** (lat., myös *Brixillum*; , ) oli antiikin aikainen kaupunki Gallia cisalpinassa Italiassa. Se on kehittynyt nykyiseksi Brescellon kaupungiksi ja sijaitsi sen paikalla. 

## Maantiede

Brixellumin kaupunki sijaitsi Gallia cisalpinassa eli Alppien eteläpuolisessa Galliassa Padus (nyk. Po) -joen etelärannalla, 12 roomalaista mailia eli noin 18 kilometriä koilliseen Parmasta ja 16 mailia eli noin 24 kilometriä luoteeseen Regium Lepidumista. Augustuksen tekemässä Italian aluejaossa se kuului Regio VIII Aemiliaan. *[[Itinerarium]]it* sijoittavat Brixellumin tielle, joka johti Cremonasta Regiumiin, ja tie lienee ylittänyt Paduksen tässä kohdassa. Ilmoitettu matka 40 mailia Regiumiin on kuitenkin selvästi virheellinen.

## Historia

Plinius vanhempi kutsuu Brixellumia *[[colonia]]ksi* eli sotilassiirtokunnaksi, mutta emme tiedä, milloin se sellaiseksi perustettiin, eikä mikään muu antiikin lähde anna sille tällaista asemaa. Joka tapauksessa Brixellum vaikuttaa olleen yksi seutunsa tärkeimmistä kaupungeista. Kaupungin asukkaasta käytettiin etnonyymiä *Brixillanus*.

Kaupunki tunnetaan erityisesti siitä, että keisari Otho vetäytyi sinne jättäessään armeijansa ennen vuoden 69 Bedriacumin taistelua ja teki siellä itsemurhan saatuaan tiedon joukkojensa tappiosta Vitelliuksen legaatteja vastaan. Hänet haudattiin samalle paikalle, ja Plutarkhos kertoo nähneensä hänen muistomerkkinsä siellä. Paikan valinta tuossa tilanteessa viittaa siihen, että kyseessä oli linnoitettu paikka; ja vielä paljon myöhemmin se esiintyy vahvana linnakkeena bysanttilaisella ja langobardikuninkaiden aikana.

Kaupungista ei ole muita historiallisia mainintoja, mutta eräs piirtokirjoitus todistaa sen olleen *[[municipium]]* keisari Julianuksen aikana, ja Sidonius Apollinaris mainitsee sen huomionarvoisena kaupunkina matkakuvauksessaan Roomaan.

## Lähteet

## Aiheesta muualla